**Kőröstetétlen Község Önkormányzat**

**Polgármesterétől**

**2745 Kőröstetétlen, Kocséri út 4.**

**Tel.: 06/53/368-005**

**Ügyiratszám**: C/1419/2023. **Tárgy**: Vállalkozási Szerződés módosítása – Temető

**Előterjesztő**: Pásztor Roland polgármester **Melléklet:** 1 db szerződés módosítás tervezete

**Szakmai előterjesztő:** Dr.Diósgyőri Gittacímzetes főjegyzőpótigénylések költségvetése

**Ügyintéző:** Sziváki Ibolya vezető-főtanácsos

**ELŐTERJESZTÉS**

**A Képviselő-testület 2023. március 28-ai ülésére**

**Tisztelt Képviselő-testület!**

Önkormányzatunk 2022. szeptember 27-én kötött Vállalkozási szerződést az MFP-ÖTIF/2022 azonosító számú projekt keretében megvalósuló „Önkormányzati temetők infrastrukturális fejlesztése” alprogram alapján - a 2745 Kőröstetétlen, 029/10 hrsz alatt lévő Temető területén hulladédtároló és illemhely felújítási munkálataira a Málnaliget Szolgálató és Beruházó Kft-vel.

A Vállalkozási Szerződés mellékletét képező költségvetés alapja a 2022. február 08-án beadott pályázathoz készített műszaki dokumentáció részeként készült. A pályázat beadását követően robbant ki az orosz-ukrán háború, mely a magyarországi építőipart is jelentős mértékben érintette. Többek között az építőanyagok ellátási piacán okozott egyrészről ellátási problémát, de igen jelentős alapanyagár változást is eredményezett. Megrendelők és Vállalkozók közötti, ilyen jellegű problémák eseti pénzügyi kezelésére Magyarország Kormánya is reagált a 13/2023. (I. 24.) Korm. rendelet az építési beruházások megvalósítására kötött szerződések módosításának kezdeményezésének megalkotásával.

Az önkormányzat részéről én, a Vállalkozó képviseletében pedig Móricz Lajos operatív vezető, helyszíni bejárást/egyeztetést folytattunk a temető területén. Megállapodás született, hogy az eredeti költségvetéstől eltérően egy részletesebb költségvetés készül, a helyszínen egyeztetettek alapján.

A Felek adataiban a szerződés módosítását követően beállott változások – a 2023. január 15-i időközi polgármester választási eredményeket figyelembevéve– rögzítésre kerülnek a szerződésben.

Az előterjesztéshez mellékelem a vállalkozó pótmunka ajánlatával kiegészített költségvetést. Az elrendelt szükséges pótmunkák díja nettó 6.627.930 Ft + 27% ÁFA = 8.417.471 Ft. A beruházás műszaki ellenőre megvizsgálta a pótmunka költségvetést és a piaci árnak megfelelőnek ítélte azt. A pótmunkák fedezete az Önkormányzat 2023. évi költségvetésében felújítási keret jogcímen rendelkezésre áll.

A pótmunkák megrendeléséhez szükséges a vállalkozási szerződés módosítása is, melynek tervezetét az előterjesztéshez mellékelem.

Kérem a Tisztelt Képviselő-testületet előterjesztésem megtárgyalására és a határozati javaslat elfogadására!

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján **minősített többségű** szavazati arányt igényel.

Kőröstetétlen, 2023. március 22.

Pásztor Roland

polgármester

**Határozati javaslat**

**Kőröstetétlen Község Önkormányzat -**

1. Jóváhagyja a Kőröstetétlen, 029/10 hrsz alatt lévő Temető területén hulladédtároló és illemhely felújítási munkálataira 2022. szeptember 27-én megkötött Vállalkozási szerződés módosítását, a melléklet szerinti tartalommal.
2. Az elrendelt pótmunkák fedezetéül nettó 6.627.930 Ft + Áfa, azaz hatmillió-hatszázhuszonhétezer-kilencszázharminc forint+Áfa forrást biztosít Kőröstetétlen Község Önkormányzat 2023. évi költségvetése felújítási keret előirányzata terhére.
3. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

Az előterjesztést láttam:

Dr. Diósgyőri Gitta

címzetes főjegyző